3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) จะมีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว จะมีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม จะมีขนาดตั้งแต่ 15 - 65 ซม.

-   เสาเข็มรูปตัวไอ จะมีขนาดตั้งแต่ 18 - 45 ซม.

-   ความยาวของเสาเข็มจะมีตั้งแต่ 3 - 25 เมตร และถ้าต้องการความยาวมากกว่านี้
    หรือมีข้อจำกัดของ พื้นที่ สามารถทำเป็นเสาต่อเชื่อม
    โดยรอยต่อเชื่อมจะออกแบบให้ปลอดภัยและแข็งแรง ไม่น้อยกว่าเสาเข็ม

-   เสาเข็มจะผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer หรือ Diesel
    Hammer ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มกลมแรงเหวี่ยงอัดแรง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง
  จะอัดคอนกรีตแน่นอยู่ภายนอกติดกับแบบหล่อส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มกลมแรงเหวี่ยงอัดแรงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10
    เท่าของความยาวเส้นผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มกลมแรงเหวี่ยงอัดแรงแบบใดนั้น วิศวกรจะพิจารณาตามความ
  เหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือนอันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน
  เมื่อเทคอนกรีตทับหน้า (Structural Topping) แล้วจะทำงานเป็นเนื้อเดียว (Composite)
  กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder ตามมาตรฐานของ
    ส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6. ผลิตภัณฑ์คอนกรีตอื่น ๆ

-   บริษัทฯ สามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก หรือ ผลิตภัณฑ์คอนกรีตอัดแรง

7. งานบริการ

-   การขนส่ง

  บริษัทฯ มีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการขนส่ง
  ครบวงจรอย่างเพียงพอ

-   การตอกและการติดตั้ง

บริษัทฯ มีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น
ตอกแบบธรรมดา, ตอกแบบเจาะนำ, ตอกแบบ Auger Press หรือตอกแบบ Full Auger
Press ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

3.2 การตลาดและภาวะการแข่งขัน

กลยุทธ์การตลาด

คุณภาพผลิตภัณฑ์

เนื่องจากผลิตภัณฑ์หลักของบริษัทฯ อันมีเสาไฟฟ้า เสาเข็มกลมแรงเหวี่ยงอัดแรง เป็นต้น
จะเกี่ยวข้องกับระบบสาธารณูปโภค และการวางรากฐานอาคาร ดังนั้น ความมั่นคงแข็งแรง
ความปลอดภัย และ “คุณภาพผลิตภัณฑ์” จึงเป็นปัจจัยสำคัญที่สุดที่ลูกค้าจะตัดสินใจสั่งซื้อ
นอกจากผลิตภัณฑ์ทุกชนิดของบริษัทฯ ได้รับมาตรฐานผลิตภัณฑ์อุตสาหกรรมจาก สมอ. แล้ว ในปี
2543 บริษัทฯ ยังได้รับการรับรองระบบบริหารคุณภาพมาตรฐานสากล ISO 9002 ใน 3
หน่วยงานคือสำนักงานใหญ่, โรงงานนครปฐม และโรงงานบ้านบึง
จึงมั่นใจได้ว่าผลิตภัณฑ์ของบริษัทฯ มีคุณภาพเป็นไปตามมาตรฐานที่ลูกค้าต้องการ
รวมถึงการให้บริการในการขนส่ง บริการตอก การส่งมอบงานที่ครบถ้วน ตรงตามกำหนดเวลา
โดยบริษัทฯ มีทีมวิศวกรควบคุมและบริหารงาน
เพื่อให้งานถูกต้องเป็นไปตามหลักวิศวกรรมทุกประการ

ลักษณะลูกค้า

ลูกค้าของบริษัทฯ จะมีทั้งภาคเอกชนและรัฐวิสาหกิจ โดยที่ผลิตภัณฑ์เสาไฟฟ้าคอนกรีตอัดแรง,
คอนสปัน, ตอม่อ ลูกค้าหลักของบริษัทฯ ได้แก่ การไฟฟ้าส่วนภูมิภาค
สำหรับผลิตภัณฑ์เสาเข็มคอนกรีตอัดแรง เช่น เสาเข็ม, แผ่นพื้นสำเร็จรูป, คานสะพาน,
เสาเข็มกลมแรงเหวี่ยงอัดแรง ลูกค้าหลักจะเป็น เอกชน ภาคการก่อสร้างอาคาร, งานโครงการ,
งานสะพาน, งานทางด่วน

ลูกค้ารายใหญ่ มีดังนี้

ปี 2543 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 53.84 11.70

2. บิ๊กซี ซูปเปอร์เซ็นเตอร์

- บิ๊กซี ซูปเปอร์เซ็นเตอร์ สาขา ภูเก็ต 32.50 7.07

3. อิเล็คทริคอล โพรเจคส์ 26.40 5.74

- 115 KV Transmission Line PEA-TSD.3.P-4.4/1998

4. สี่แสงการโยธา (1979) 18.20 3.96

- พื้นที่ลุ่มน้ำปากพนัง

5. มหาวิทยาลัยเกษมบัณฑิต 17.40 3.78

- วิทยาเขตร่มเกล้า

6. เทสโก้ โลตัส ซูปเปอร์เซ็นเตอร์ 16.10 3.50

- เทสโก้ โลตัส ซูปเปอร์เซ็นเตอร์ สาขาพระราม 3

7. บิ๊กซี ซูปเปอร์เซ็นเตอร์ 16.00 3.48

- บิ๊กซี ซูปเปอร์เซ็นเตอร์ สาขา หาดใหญ่

8. โอบายาซิ 15.50 3.37

- Marriott Rayal Garden จ.ภูเก็ต

9. พีคอนสตรัคชั่น แอนด์แมททีเรียล 12.30 2.67

- เขื่อนอำเภอหลังสวน จ.ชุมพร

10. คีน ดีไซด์ 9.30 2.02

- Holiday Inn Resort Phuket’s New Wing

  ปี 2542 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 95 19.00

2. บริษัท เบญจมาศ จำกัด 49 9.80

-   สถาบันพัฒนาฝีมือแรงงาน

3. บริษัท กำแพงเพชรวิวัฒน์ก่อสร้าง จำกัด 40 8.00

4. บริษัท อิตาเลียนไทยดีเวล็อปเม้นต์ จำกัด 26 5.20

-   ท่าเทียบเรือแหลมงอบ จ.ตราด

-   ท่าเทียบเรือแหลมฉบังเฟส 2 จ.ชลบุรี

5. ห้างสรรพสินค้าบิ๊กซี จ.หาดใหญ่ 16 3.20

6. บริษัท บางกอกมอเตอร์อิควิปเม้นท์ จำกัด 13 2.60

-   บ่อบำบัดน้ำเสีย จ.ภูเก็ต

7. บริษัท ยุทธกิจการช่าง จำกัด 13 2.60

-   อาคารอเนกประสงค์ประกันสังคม จ.นนทบุรี

8. หจก.หาดใหญ่สยามซีวิลเอ็นจิเนียริ่ง 12 2.40

-   ปรับปรุงคลองท่าบรุ อ.สะเดา จ.สงขลา

9. บริษัท พี พี ซี เอ็นเตอร์ไพร้ส์ จำกัด 11 2.20

-   โรงแรมอาคาเดีย จ.ภูเก็ต เฟส 3

10. บริษัท เอกชัยดิสทริบิวชั่นซิสเท็ม จำกัด 9 1.80

-   ห้างสรรพสินค้าโสตัส จ.ภูเก็ต

การส่งมอบผลิตภัณฑ์

เป็นปัจจัยที่สำคัญอีกข้อหนึ่งของกลยุทธ์ทางการตลาด
เนื่องจากการส่งมอบผลิตภัณฑ์ให้ตรงและทันต่อเวลาตามความต้องการของลูกค้า ( Schedule )
จะช่วยทำให้ต้นทุนของลูกค้าสามารถควบคุมได้ และมีต้นทุนที่ต่ำ
ซึ่งเป็นผลประโยชน์โดยตรงของลูกค้า โดยเฉพาะอย่างยิ่งผู้รับเหมาก่อสร้าง
หรือผู้ประกอบการต่างๆ ต้นทุนของเวลาเป็นสิ่งที่มีค่ามากที่สุดในการแข่งขันในสภาวะปัจจุบัน
สำหรับเรื่องกลยุทธ์การ ส่งมอบสินค้าให้เป็นที่พึงพอใจของลูกค้ามีแนวทางในการดำเนินงานหลัก คือ

(1) บริษัทฯ มีรถขนส่งเป็นของบริษัทฯ เอง ประมาณ 40 คัน ที่พร้อมให้บริการในทุกโรงงาน
    ที่ตั้งอยู่

(2) บริษัทฯ มีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด และเป็น
    เทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็ว
    และมีประสิทธิภาพกว่าปั้นจั่นโครง ( Drop Hammers ) หลายเท่า
    ทั้งในด้านความรวดเร็วในการติดตั้ง, การลด มลภาวะต่อชุมชน , ลดการสูญเสีย และ
    มีความแม่นยำในการทำงานถูกต้องตามหลักวิศวกรรม

(3) บริษัทฯ มีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ และทันต่อ

  ความต้องการของลูกค้า โดยเฉพาะอย่างยิ่งโครงการที่มีขนาดใหญ่ และมีเวลาการทำงานจำกัด

การบริการ

(1) บริษัทฯ มีนโยบายที่จะร่วมมือกับทีมงานของลูกค้าอย่างใกล้ชิดในการคำนวณ
    การออกแบบและการวางแผนการทำงาน เพื่อให้ได้ต้นทุนที่ต่ำที่สุด
    และสร้างผลกำไรให้กับลูกค้า โดยทีมงานวิศวกรของบริษัทฯ ที่มีความชำนาญ
    และประสบการณ์ยาวนานในอุตสาหกรรมนี้

(2) บริษัทฯ มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และการเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
    ด้วยวิธีนี้จึงมีความจำเป็นอย่างยิ่ง สำหรับหน่วยงานที่อยู่ในเมือง
    หรือบริเวณที่มีชุมชนอาศัยอยู่หนาแน่น

(3) บริษัท ฯ มีบริการทดสอบการรับน้ำหนัก ( Load Test ) ของเสาเข็มให้กับลูกค้า
    เพื่อเป็นการยืนยันให้เกิดความมั่นใจของฐานรากอาคารที่ก่อสร้าง

จุดเด่นของบริษัทฯ มีดังนี้

(1) บริษัทฯ มีทีมบริหารและวิศวกรที่มีความชำนาญ และมีประสบการณ์ในธุรกิจยาวนาน

(2) มีชื่อเสียง และได้รับความไว้วางใจจากลูกค้าทั้งในเรื่องคุณภาพผลิตภัณฑ์ที่ได้มาตรฐาน
    รวมทั้งการส่งมอบงานที่ตรงเวลา และราคายุติธรรม

(3) ความสามารถในการผลิตสินค้าได้หลายชนิด และมีบริการที่ครบวงจรให้ลูกค้า งานทุก
    ขั้นตอนของบริษัทฯ มีวิศวกรควบคุม ลูกค้าที่ใช้บริการของบริษัทฯ จะได้ผลงานที่มีคุณภาพ
    และประสิทธิภาพที่ดีที่สุด

(4) การมีโรงงานผลิตกระจายอยู่ในภาคต่างๆ ถึง 7 โรงงาน ทำให้บริษัทฯ
    สามารถให้บริการแก่ลูกค้า ได้เกือบทั่วประเทศ และประหยัดค่าใช้จ่ายในการขนส่ง
    ทำให้มีต้นทุนต่ำกว่าคู่แข่งขัน

(5) บริษัทฯ มีกำลังการผลิต ( Capacity ) ที่สูง เมื่อเทียบกับคู่แข่งขัน
    ทำให้สามารถตอบสนองโครงการขนาดใหญ่ได้ในเวลาที่จำกัด

(6) ในภาคใต้ซึ่งเป็นที่ตั้งของโรงงาน 4 โรงงาน ที่ครอบคุมการบริการได้ทั่วทุกจังหวัดใน ภาคใต้
    ทำให้บริษัทฯ มีส่วนแบ่งทางการตลาดสูงสุดในภูมิภาคนี้

(7) บริษัทฯ มีบริการขนส่งเองจึงทำให้มีความคล่องตัว และสามารถบริหารการจัดส่งได้อย่าง
    มีประสิทธิภาพ

จุดด้อยของบริษัทฯ มีดังนี้

(1) บริษัทฯ เป็นองค์กรขนาดใหญ่ จึงมีค่าใช้จ่ายในการดำเนินงานค่อนข้างสูง

(2) บริษัทฯ จดทะเบียนในตลาดหลักทรัพย์ฯ เป็นบริษัทมหาชนจำกัด ทำให้ขาดความคล่องตัว
    ในการบริหารงาน หรือการตัดสินใจที่รวดเร็ว

(3) บริษัทฯ ขาดที่ตั้งโรงงานในภาคเหนือ ทำให้ไม่สามารถเข้าแข่งขันในตลาดภูมิภาคนี้ได้

(4) ผลิตภัณฑ์เสาเข็มกลมแรงเหวี่ยงอัดแรง (Spun Pile) ของบริษัทฯ อยู่ในระยะเริ่มต้น

 จึงมีประสบการณ์และเทคโนโลยีด้อยกว่าคู่แข่งขัน

(5) บริษัทฯ มีผู้ถือหุ้นเป็นคนไทยทั้งหมด ทำให้เสียเปรียบในการแข่งขัน กรณีที่ลูกค้าเป็น
    ชาวต่างชาติ หรือในกรณีเป็นโครงการเงินกู้จากต่างประเทศ

กลุ่มลูกค้าเป้าหมาย ( Target Market )

(1) รัฐบาล หรือรัฐวิสาหกิจ เป็นตลาดหลักที่สำคัญของบริษัทฯ มาโดยตลอด
    โดยเฉพาะอย่างยิ่งในภาวะเศรษฐกิจตกต่ำในปัจจุบัน ภาครัฐมีความจำเป็นที่จะต้องมีการลงทุน
    เพื่อกระตุ้นเศรษฐกิจให้ฟื้นตัว นอกจากนี้ บริษัทฯ ได้เจาะตลาดในภาครัฐบาลอื่นๆ เพิ่มขึ้น
    เช่น องค์การโทรศัพท์ฯ ได้แก่ โครงการโทรศัพท์สาธารณะทางไกลชนบท เป็นต้น

  สำหรับเสาเข็มคอนกรีตอัดแรง ในตลาดรัฐบาลบริษัทฯ ได้เน้นความสำคัญเช่นเดียวกัน
  โดยขายผ่านกลุ่มผู้รับเหมาหลัก ( Main Contractors ) ต่างๆ ที่ประมูลงานกับภาครัฐ
  สินค้าของบริษัทฯ ได้รับการยอมรับอย่างกว้างขวางโดยทั่วไปจากหน่วยงานราชการต่างๆ

(2) เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น
    ห้างสรรพสินค้า, โรงพยาบาล, โรงงานอุตสาหกรรม, ธุรกิจอสังหาริมทรัพย์, โรงแรม
    เป็นต้น

(3) กลุ่มผู้รับเหมาก่อสร้าง ได้แก่ผู้รับเหมาทั้งในภาครัฐและเอกชน มีตั้งแต่ผู้รับเหมารายเล็กๆ
    จนถึงผู้รับเหมาอันดับต้นๆ ของทั้งประเทศ ทั้งบริษัทคนไทยและต่างชาติ

นโยบายการตั้งราคา

บริษัทฯ ใช้นโยบายการตั้งราคาโดยมุ่งที่ต้นทุน ( Cost Oriented Pricing )
คือการตั้งราคาโดยยึดถือ ต้นทุนเป็นหลักแล้วบอกส่วนเพิ่ม (Margin)
เข้าไปผสมผสานกับการตั้งราคา โดยมุ่งความสำคัญที่การ แข่งขัน (Competition Oriented
Pricing) เนื่องจากการขายส่วนใหญ่ มีลักษณะเป็นงานโครงการจึงต้องมีการ
ยืดหยุ่นสูงตามสภาวะตลาดโดยเฉพาะอย่างยิ่งสภาวะเศรษฐกิจในขณะนี้
มีการแข่งขันด้านราคาอย่างรุนแรง บริษัทฯ จึงต้องปรับตัวให้สอดคล้อง
และทันต่อสภาวะตลาดที่มีการเปลี่ยนแปลงค่อนข้างรวดเร็ว

การจำหน่ายและช่องทางการจำหน่าย

บริษัทฯ ประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด จะจำหน่ายให้ลูกค้า โดยตรง
ซึ่งลูกค้าของบริษัทฯ เป็นลูกค้าภายในประเทศทั้งหมดมีทั้งภาคเอกชน และรัฐวิสาหกิจ
สำหรับผลิตภัณฑ์เสาไฟฟ้า ลูกค้าหลักของบริษัทฯ ได้แก่ การไฟฟ้าส่วนภูมิภาค
และผู้รับเหมาหลักของการไฟฟ้าส่วนภูมิภาค ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่นๆ
บริษัทฯ ได้ติดต่อขายให้แก่ลูกค้าโดยตรง มีทั้งลูกค้ารายใหญ่ และรายย่อย,
ผู้รับเหมาและเจ้าของโครงการ บริษัทฯ ไม่มีการขายผ่านตัวแทนจำหน่าย

3.3 การจัดหาผลิตภัณฑ์หรือบริการ

ปัจจุบันบริษัทฯ มีโรงงาน 8 แห่ง กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

1. โรงงานภูเก็ต

46/9 ถนนเทพกระษัตรี ตำบลรัษฎา อำเภอเมืองภูเก็ต จังหวัดภูเก็ต

2. โรงงานสุราษฎร์ธานี

54/1 ตำบลนาสาร อำเภอบ้านนาสาร จังหวัดสุราษฎร์ธานี

3. โรงงานหาดใหญ่

136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ จังหวัดสงขลา

4. โรงงานนครศรีธรรมราช

298 หมู่ 2 ถนนหัวถนน-ชะเมา ตำบลท่าเรือ อำเภอเมือง จังหวัดนครศรีธรรมราช

5. โรงงานแผ่นพื้นภูเก็ต

6/3 ถนนรัษฎานุสรณ์ หมู่ 3 ตำบลรัษฎา อำเภอเมืองภูเก็ต จังหวัดภูเก็ต

6. โรงงานบ้านบึง

18 หมู่ 2 ถนนบ้านบึง-แกลง ตำบลหนองชาก อำเภอบ้านบึง จังหวัดชลบุรี

7. โรงงานอุดรธานี

342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี

8. โรงงานนครปฐม

16/12 หมู่ 3 ตำบลหอมเกร็ด อำเภอสามพราน จังหวัดนครปฐม

การผลิต

 การผลิต กำลังการผลิตและอัตราการใช้กำลังการผลิตปี 2543

  ----------- --------------------- -------- --------- -------- -------- -------- -------- -------- ---------
  ชนิด         รายการ                                            โรงงาน                              รวม

  ผลิตภัณฑ์                            ภูเก็ต     สุราษฎร์ฯ   หาดใหญ่   นครศรีฯ   อุดรฯ     บ้านบึง    นครปฐม   

  เสาไฟฟ้า     กำลังการผลิต(ลบ.ม.)     4,500    15,000    6,000    12,000   16,000   20,000   -        73,500

              ปริมาณการผลิต(ล.บ.)     908      3,909     4,462    -        3,675    957      -        13,911

              อัตราการใช้กำลังผลิต(%)   20       26        74       -        23       5        -        19

  เสาเข็ม      กำลังการผลิต(ลบ.ม.)     23,500   30,000    19,100   7,000    9,900    31,500   -        121,000

              ปริมาณการผลิต(ล.บ.)     16,134   13,370    8,156    4,957    8,017    25,199   -        75,833

              อัตราการใช้กำลังผลิต(%)   69       45        43       71       71       80       -        63

  แผ่นพื้น       กำลังการผลิต(ลบ.ม.)     2,000    3,000     -        -        -        -        -        5,000

              ปริมาณการผลิต(ล.บ.)     1,653    2,060     -        -        -        -        -        3,713

              อัตราการใช้กำลังผลิต(%)   83       69        -        -        -        -        -        74

  เสากลม      กำลังการผลิต(ลบ.ม.)     -        -         -        -        -        -        36,000   36,000

              ปริมาณการผลิต(ล.บ.)     -        -         -        -        -        -        14,174   14,174

              อัตราการใช้กำลังผลิต(%)   -        -         -        -        -        -        39       39

  คอนสปัน      กำลังการผลิต(ลบ.ม.)     -        1,500     600      -        1,100    1,500    -        4,700

              ปริมาณการผลิต(ล.บ.)     -        225       -        -        227      -        -        452

              อัตราการใช้กำลังผลิต(%)   -        15        -        -        21       -        -        10

  อื่นๆ(กฟภ.)   กำลังการผลิต(ลบ.ม.)     -        1,500     1,800    600      -        4,000    -        7,900

              ปริมาณการผลิต(ล.บ.)     -        1,286     1,567    712      7        2,618    -        6,190

              อัตราการใช้กำลังผลิต(%)   -        86        87       119      -        65       -        78

  อื่นๆ         กำลังการผลิต(ลบ.ม.)     -        9,000     2,500    2,000    3,000    3,000    -        19,500

              ปริมาณการผลิต(ล.บ.)     -        3,125     -        2,669    2,521    194      -        8,509

              อัตราการใช้กำลังผลิต(%)   -        35        -        13       84       6        -        44

  รวม         กำลังการผลิต(ลบ.ม.)     30,000   60,000    30,000   21,600   30,000   60,000   36,000   267,600

              ปริมาณการผลิต(ล.บ.)     18,695   23,975    14,185   8,338    14,447   28,968   14,174   122,782

              อัตราการใช้กำลังผลิต(%)   62       40        47       39       48       48       39       46
  ----------- --------------------- -------- --------- -------- -------- -------- -------- -------- ---------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับเล็กน้อย

 การสั่งซื้อวัตถุดิบ บริษัทฯ จะสั่งซื้อจากผู้จำหน่าย ดังนี้

1. ปูน บริษัท ปูนซีเมนต์ไทยอุตสาหกรรม จำกัด

  บริษัท ทีพีไอโพลีน จำกัด (มหาชน)

  บริษัท ชลประทานซีเมนต์ จำกัด (มหาชน)

2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
เพียงอย่างเดียว และเป็นการผลิตเสาไฟฟ้า คอร. และคอน คอร. ที่ใช้ลวด P.C. Wire

 การเปลี่ยนแปลงระยะ 5 ปีที่ผ่านมา

  ปี ต้นปี(บาท/ตัน) ปลายปี(บาท/ตัน) ปรับเฉลี่ย(บาท/ตัน)

  2538 15,700.00 16,700.00 1,000.00

  2539 20,000.00 21,500.00 1,500.00

  2540 18,500.00 23,000.00 4,500.00

  2541 28,500.00 27,000.00 1,500.00

  2542 26,000.00 20,500.00 5,500.00

  2543 22,000.00 20,000.00 2,000.00

วัตถุดิบที่สำคัญที่บริษัทฯ พึ่งพิงการซื้อวัตถุดิบจากผู้ขายที่เกินร้อยละ 30
ของมูลค่าการซื้อวัตถุดิบทั้งหมด และต่อเนื่อง 3 ปี ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน) เหตุผล เนื่องจากสินค้ามี
    คุณภาพคงที่

-   ปูนซิเมนต์ ซื้อจาก บริษัท ปูนซิเมนต์ไทยอุตสาหกรรม จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

ขั้นตอนและเทคโนโลยีการผลิต

ขั้นตอนการผลิตเสาเข็มเหลี่ยม

Design

ออกแบบผลิตภัณฑ์

Rebar Formwork Concrete

เหล็กเสริม แบบพิมพ์ คอนกรีต

P.C. Wire Formwork Cleaning Mix. Concrete

ลวดอัดแรง ทำความสะอาดแบบพิมพ์ ผสมคอนกรีต

Tensioning

ดึงลวด Formwork Setting

ประกอบแบบพิมพ์

Concrete Pouring

เทคอนกรีต

Concrete

Curing Sampling

บ่มคอนกรีต เก็บตัวอย่าง

คอนกรีต เพื่อทดสอบ

Formwork Removal

ถอดแบบพิมพ์

Detensioning

ตัดลวดอัดแรง

Pile Storage Curing

กองเก็บผลิตภัณฑ์ บ่มคอนกรีต

Delivery

จัดส่งผลิตภัณฑ์

  ขั้นตอนการผลิตเสาเข็มกลมแรงเหวี่ยง

Design

ออกแบบผลิตภัณฑ์

Rebar Mold Concrete

เหล็กเสริม แบบพิมพ์ คอนกรีต

P.C. Wire Mold Cleaning Mix. Concrete

ลวดอัดแรง ทำความสะอาดแบบพิมพ์ ผสมคอนกรีต

Mold Setting Concrete Pouring

ประกอบแบบพิมพ์ เทคอนกรีต

Concrete

Tensioning Sampling

ดึงลวด เก็บตัวอย่าง

คอนกรีต

Spinning เพื่อทดสอบ

ปั่นคอนกรีต

Steam Curing

บ่มคอนกรีต

Detensioning

ตัดลวดอัดแรง

Mold Removal

ถอดแบบพิมพ์

Pile Storage Curing

กองเก็บผลิตภัณฑ์ บ่มคอนกรีต

Delivery

จัดส่งผลิตภัณฑ์

- ความเป็นไปได้ที่จะถูกทดแทนด้วยเทคโนโลยีใหม่

  ขณะนี้ยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่ เพราะได้มีการ
  ปรับปรุงเทคโนโลยีที่เหมาะสมแล้ว
  คาดว่าคงใช้ระยะเวลาอีกนานจึงจะมีการทดแทนด้วยเทคโนโลยีอื่น

- ความสามารถ,ความจำเป็นและค่าใช้จ่ายในการปรับเครื่องจักรให้แข่งขันได้

  ไม่มีความจำเป็นในการปรับเปลี่ยนเครื่องจักรเพื่อการแข่งขัน เนื่องจากสาเหตุดังกล่าว
  มาแล้วในหัวข้อก่อนหน้านี้

- ความเพียงพอของเครื่องจักรและบุคลากรในการผลิต

  เครื่องจักรและบุคลากรยังมีพอเพียง
  เนื่องจากปริมาณผลิตลดลงแต่จำนวนเครื่องจักรไม่มีการเปลี่ยนแปลง

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน

3.4 งานที่ยังไม่ส่งมอบ

ในปี 2543 บริษัทฯ มีการประกอบธุรกิจรับเหมาก่อสร้างระบบสาธารณูปโภคต่างๆ เป็นธุรกิจเสริม
ณ วันที่ 31 ธันวาคม 2543 บริษัทฯ จึงมีงานตามสัญญาบริการระยะยาวจำนวน 50.33 ล้านบาท
ที่ยังไม่ ส่งมอบ โดยยอดงานของแต่ละงานมีมูลค่าต่ำกว่าร้อยละ 10 ของรายได้รวมทั้งสิ้น

สิทธิหรือข้อจำกัดในการประกอบธุรกิจ

ไม่มี